**НЧ ,,Димитър Благоев-1895 г.“**

**Изх.№2/23.03.2021 год.**

**с. Румянцево, обл. Ловеч**

**До**

**Кмета на Община Луковит**

**и Общински съвет Луковит**

**Д О К Л А Д**

**за осъществените читалищни дейности**

**в Народно читалище ,,Димитър Благоев-1895 г.“ с. Румянцево през 2020 година**

**Настоящият доклад е разработен на основание чл. 26а, ал. 4 от Закона за народните читалища и във връзка с предложение за дейността на НЧ ,,Димитър Благоев-1895 г.“ с. Румянцево през 2020 година, залегнало в Програмата за развитие на читалищната дейност в община Луковит през 2020 г., приета с Решение №49 от 21.01.2020 г.**

**Народните читалища са припознати от българското общество като устойчиви културни институции, които имат специфична мисия за съхранение и развитие на традиционните ценности на нацията. През 2020 г. дейността на НЧ ,,Димитър Благоев-1895 г.“ с. Румянцево беше съобразена с целите и задачите на Годишната програма за развитие на читалищната дейност в община Луковит и спомогна за обогатяване на културния живот в село Румянцево, за институционално укрепване на местното читалище като обществен център с културно-просветни, информационни, социални и граждански функции.**

**За съжаление, пандемията от Covid-19 и въведените мерки в страната ни възпрепятстваха при осъществяването на част от планираните дейности.**

**През 2020 г. читалището продължи работата си по уреждане и поддържане на библиотеката. Книжният фонд нарасна от 10 970 на 11 000 библиотечни единици. За нашата библиотека Стойчо Велков направи дарение от 30 нови книги, за което сме му много благодарни.**

**Разработихме проект за обогатяване на библиотечния фонд и кандидатствахме в конкурсната сесия за допълваща целева субсидия на Министерството на културата по програма „Българските библиотеки – съвременни центрове за четене и информираност“ 2020 г. За съжаление, проектното ни предложение не беше одобрено.**

**С цел повишаване на читателския интерес направихме изложбени кътове по случай годишнини на писателите Ханс Кристиан Андерсен, Иван Вазов, Леда Милева, Георги Караславов, Йордан Йовков и на Апостола на българската свобода Васил Левски. В библиотеката продължава да стои тетрадка с надпис „Моля, запазете ми книга!“ и в нея желаещите записват коя книга искат да прочетат.**

**През 2020 година предоставяхме компютърни и интернет услуги, благодарение на Надежда Ралчева, която е член на читалищното настоятелство и ни осигури интернет достъп.**

**Към читалището продължи да развива своята дейност детският кръжок за литература и изкуство. Децата, членуващи в него, участваха във всички мероприятия за повишаване на читателския интерес, както и в културните празненства и чествания.**

**Кръжокът по плетиво продължи да развива своята дейност и през 2020 г., като участващите деца и жени усвоиха изработката на кашпа и на лесен модел терлик. За Баба Марта направихме мартеници, с които закичихме жените от Пенсионерски клуб „Сергей Румянцев“ с. Румянцево.**

**Заради пандемията наши самодейци не успяха да вземат участие в събори и фестивали на регионално и/или национално ниво.**

**По отношение подобряване на МТБ не сме кандидатствали за допълваща целева субсидия към Министерството на културата с цел ремонтни дейности, поради липса на обявена конкурсна сесия от министерството по това направление.**

**С Постановление №360 от 10 декември 2020 г. за одобряване на допълнителни разходи/трансфери за 2020 г., Министерски съвет предостави по бюджета на Община Луковит 360 000 лв. за ремонт на НЧ „Димитър Благоев-1895 г.“ с. Румянцево.**

**През годината читалищният секретар взе участие в информационни срещи, организирани от Сдружение „Местна инициативни група Луковит-Роман“.**

**През 2020 г. НЧ ,,Димитър Благоев-1895 г.“ с. Румянцево успя да организира следните културни мероприятия и празненства:**

**01.03.2020 г. – Баба Марта: изработване на мартеници и закичване с мартеници;**

**03.03.2020 г. – Честване на Националния празник на България: литературно-музикална програма на площада пред църквата;**

**08.03.2020 г. – Международен ден на жената: изработване на картички и плакат за празника;**

**25.04.2020 г. – 95 години от смъртта на Сергей Румянцев: поднасяне на венец и цветя на паметника;**

**01.06.2020 г. – Тържествена заря-проверка в памет на загиналите за национална и социална свобода на България и в памет на загиналите във войните румянчани;**

**01.10.2020 г. – Международен ден на възрастните хора: поднасяне на поздравителен адрес и цветя в Пенсионерски клуб „Сергей Румянцев“;**

**01.11.2020 г. – Ден на народните будители: изработване на плакат за празника и поставяне в читалищното фоайе;**

**01-24.12.2020 г. – Коледно тържество и коледуване.**

**В културните мероприятия на НЧ ,,Д. Благоев-1895 г.“ с. Румянцево активно участие взимат учениците от селото и членовете на местния пенсионерски клуб ,,Сергей Румянцев“. Благодарни сме и на подкрепата Община Луковит, Кметство Румянцево и общността.**

**В изпълнение на чл. 26а, ал.3 от Закона за Народните читалища и съгласно Договор от 01.03.2020 г. между Община Луковит и НЧ ,,Д. Благоев-1895 г.“ с. Румянцево на читалището бяха предоставени 10 440 /Десет хиляди четиристотин и четиридесет/ лева целева субсидия от държавния бюджет.**

**Читалището не усвои заложените в Договора 250 /Двеста и петдесет/ лева от Културния календар на Община Луковит за организиране и провеждане на Традиционния есенен панаир на с. Румянцево 2020 г., тъй като съобразно действащите към момента противоепидемични мерки панаирът не се проведе.**

**С уважение:**

**Ариана Ришкова …………………………**

**Председател на НЧ ,,Димитър Благоев-1895 г.“ с. Румянцево**